Gregorius Schelechov

Gregorius Ioannis filius Schelechov vel SchelechoviusCf. sinus Schelechovii, — . Saepe et Schelichov, Шелихов. (Russice Григорий Иванович Шелехов), 30 Ianuarii anno 1749 Rylsciae natus et 20 Iulii 1795 Ircutiae mortuus, fuit nauta, explorator, mercator operisque conductor Russicus.  

Vita et opera

In familia mercatorum nota gubernii Leucopolitani natus, anno vitae vicesimo nono Siberiam et Camtschatcam abiit, ut pellium Enhydrarum lutrium, vulpium arcticarum et Callorhinorum ursinorum mercatui operam daret. Anno 1777 expeditionem ad Curilenses insulas misit et alteram ad Aleuticas, cuius nauta Gabriel Pribylov insulas Pribylovii invenit. Anno 1783 fratribus Golikov socius factus est et ipse cum iis expeditionem magnam ad Alascam tribus navibus iniit. Ad insulam CodiacAntonii Klein Historia Ecclesae Christianae..., vol. II, Graecii 1828, p. 652. naves adduxit et, multis Escimaeis, qui expeditionem Russicam priscam perdiderunt, occisis, Portum Trium HierarcharumТрехсвятительская гавань. condidit. Anno 1791 Societatem Septentrio-Orientalem creavit (ab anno 1799 Societas mercatoria Rosso-AmericanaIoannis Friderici Brandt Symbolae Syrenologicae, Petropoli 1861-1868, p. 297.).

Memoria
Schelechov urbs regionis Ircutensis, sinus Schelechovii et fretum Schelechovii nomine Gregorii Schelechov nuncupantur.

Epitaphium Schelechovio a Gabriele Derzhavin compositum notissimum est, quod dicit:
''Columbus Rossicus hic sepultus est; / maria transfretavit terrasque incognitas invenit, / sed, cum videret omnia mundi cinerem esse, / In Oceanum Caelestem vela vertit.Колумб здесь Росский погребен: / Преплыл моря, открыл страны безвестны; / И зря, что всё на свете тлен, / Направил паруса во океан небесный.

Notae

Nexus externi

Categoria:Exploratores Oceani Pacifici
Categoria:Exploratores Arcticae
Categoria:Exploratores Russici
Categoria:Exploratores Siberiae
Categoria:Exploratores Americae Septentrionalis
Categoria:Incolae Imperii Russici
Categoria:Nautae
Categoria:Mercatores